News of the World (άλμπουμ)

News of the World είναι ο τίτλος του έκτου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 28 Οκτωβρίου του 1977 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".Elektra Records Official Website

Ιστορία του άλμπουμ
Σύνθεση και ηχογράφηση
Το καλοκαίρι του 1977, το συγκρότημα επέστρεψε στο στούντιο για να ηχογραφήσει τον διάδοχο του "A Day at the Races", σε μία περίοδο όπου μουσικά είδη όπως η punk, το new wave και η disco είχαν γίνει ιδιαίτερα δημοφιλή. Θέλοντας να εξερευνήσει τα δύο πρώτα εξ αυτών, το συγκρότημα ξεκίνησε να συνθέτει και να ηχογραφεί πιο σύντομα και ωμά ροκ κομμάτια, χωρίς τα πολλαπλά overdub του παρελθόντος.

Σε αυτή την περίοδο, ο ντράμερ Ρότζερ Τέιλορ συνέθεσε τραγούδια τα οποία δεν πίστευε ότι ταίριαζαν στο ύφος των Queen, όπως τα "Sheer Heart Attack", "Fight From The Inside", "Turn On The TV" και "I Wanna Testify", με σκοπό να πραγματοποιήσει την πρώτη του προσωπική κυκλοφορία. Τα πρώτα δύο από τα προαναφερθέντα τραγούδια κατέληξαν τελικά στο νέο δίσκο, ενώ τα δύο τελευταία κυκλοφόρησαν σε προσωπικό σινγκλ του Τέιλορ τον Αύγουστο του 1977.Roger Taylor - I Wanna Testify (Vinyl) at Discogs

Οι ηχογραφήσεις του "News of the World" πραγματοποιήθηκαν στα "Basing Street Studios" και "Wessex Studios" σε διάστημα έξι εβδομάδων, από τα τέλη Ιουλίου μέχρι τις αρχές Σεπτεμβρίου, με περιορισμό χρόνου λόγω της προγραμματισμένης βορειοαμερικανικής περιοδείας τους για το Νοέμβριο του ίδιου έτους, όπως και για το γεγονός ότι ήθελαν να ολοκληρώσουν το άλμπουμ το συντομότερο δυνατόν για να διατηρήσουν το συναίσθημα του αυθορμητισμού.

Ο Τέιλορ έπαιξε μπάσο στις δύο συνθέσεις του, ενώ έκανε και τα κύρια φωνητικά για το "Fight From The Inside" και συνόδευσε τον Μέρκιουρι στο μικρόφωνο στο "Sheer Heart Attack", το οποίο είχα γράψει κατά τη σύνθεση του ομώνυμου άλμπουμ, το 1974.Sheer Heart Attack (song) - Queenpedia.com Ο Μέι έπαιξε πιάνο στο "All Dead, All Dead" και ολοκλήρωσε τα φωνητικά του "Sleeping On The Sidewalk" με μία ηχογράφηση. Επίσης, ο Τζον Ντίκον έπαιξε ακουστική κιθάρα σε δύο κομμάτια.

Εμπορική επιτυχία
Πριν τον δίσκο, κυκλοφόρησε το σινγκλ "We Are the Champions / We Will Rock You", συνοδευόμενο από το βίντεο κλιπ, το οποίο γυρίστηκε στις 6 Οκτωβρίου 1977 στο "New London Theatre" μαζί με μέλη του fan club του συγκροτήματος.Queen - We Will Rock You (Official Video) - YouTube Γνώρισε πολύ μεγάλη επιτυχία, φθάνοντας στη δεύτερη θέση των βρετανικών τσαρτ και την τέταρτη στο αμερικάνικο Billboard. Τον Φεβρουάριο του 1978, κυκλοφόρησε το σινγκλ "Spread Your Wings" στην Ευρώπη και δύο μήνες αργότερα το "It's Late" στην Αμερική, χωρίς να γνωρίσουν ιδιαίτερη επιτυχία.

Το άλμπουμ ανέβηκε στην τέταρτη θέση του καταλόγου επιτυχιών της πατρίδας τους και την τρίτη θέση στις Ηνωμένες Πολιτείες, ενώ έφθασε στην κορυφή στη Γαλλία και την Ολλανδία, όπως και το # 2 στα "RPM Charts" του Καναδά. Έχει βραβευθεί ως τετραπλά πλατινένιο από την RIAA στις ΗΠΑ και ως διπλά πλατινένιο από την BPI στο Ηνωμένο Βασίλειο, όπως επίσης και ως τριπλά πλατινένιο στον Καναδά και πλατινένιο στη Γερμανία, την Ολλανδία, την Πολωνία και την Ελβετία.

Επανεκδόσεις
Το "News of the World" επανεκδόθηκε από τη "Hollywood Records" το 1991, με ένα remix του "We Will Rock You" ως μπόνους κομμάτι.Queen - News Of The World (CD, Album) at Discogs Επίσης, το 2011, η "Universal Records" το κυκλοφόρησε με ένα μπόνους ΕΡ, το οποίο περιελάμβανε πέντε επιπλέον τραγούδια, προερχόμενα από ζωντανές εμφανίσεις και ηχογραφήσεις για το BBC.Queen - News Of The World (CD, Album) at Discogs

Η έκδοση του άλμπουμ στα "iTunes", περιελάμβανε τρία μπόνους βίντεο με ζωντανές και εναλλακτικές εκτελέσεις.News of the World (Deluxe Edition) - iTunes - Apple

Τραγούδια του δίσκου

Θέσεις τσαρτ
News of the World (άλμπουμ)

Επίσημη κυκλοφορία: 28 Οκτωβρίου 1977
ΧώραΘέση Γαλλία lescharts.com - Discographie Queen  1 Ολλανδία Discografie Queen - dutchcharts.nl  1 Καναδάς   2 Ηνωμένες Πολιτείες   3 Ηνωμένο Βασίλειο Queen | full Official Chart History | Official Charts Company  4 Νορβηγία norwegiancharts.com - Queen Discography  4 Γερμανία Suche - Offizielle Deutsche Charts  7 Αυστρία Discographie Queen - austriancharts.at  9 Σουηδία swedishcharts.com - Discography Queen  9 Νέα Ζηλανδία   15We Are the Champions / We Will Rock You (σινγκλ)

Επίσημη κυκλοφορία: 7 Οκτωβρίου 1977
ΧώραΘέση Γαλλία   1 Ηνωμένο Βασίλειο   2 Ολλανδία   2 Ιρλανδία Search the Charts - The Irish Charts - All there is to know  3 Ηνωμένες Πολιτείες   4 Νορβηγία   6 Νέα Ζηλανδία   8 Βέλγιο ultratop.be - Queen  10 Αυστρία   12 Γερμανία   13 Σουηδία   14Spread Your Wings (σινγκλ)

Επίσημη κυκλοφορία: 10 Φεβρουαρίου 1978
ΧώραΘέση Ολλανδία   26 Γερμανία   29 Ηνωμένο Βασίλειο   34

It's Late (σινγκλ)

Επίσημη κυκλοφορία: 25 Απριλίου 1978
ΧώραΘέση Ηνωμένες Πολιτείες   74

Βραβεία
News of the World (άλμπουμ)
 Ηνωμένο Βασίλειο (BPI Certification): 2 x πλατινένιος 
 Γερμανία (BVMI Certification): Πλατινένιος Bundesverband Musikindustrie: Aktuell
 Καναδάς (Music Canada Certification): 3 x πλατινένιος Gold/Platinum - Music Canada
 Ηνωμένες Πολιτείες (RIAA Certification): 4 x πλατινένιος Gold & Platinum - RIAA
 Ελβετία (IFPI Certification): Πλατινένιος The Official Swiss Charts and Music Community - Hitparade.ch
 Ολλανδία (NVPI Certification): Πλατινένιος 
 Πολωνία (ZPAV Certification): Πλατινένιος 
 Γαλλία (SNEP Certification): Χρυσός InfoDisc : Les Certifications Officielles d'un ArtisteWe Are the Champions /
We Will Rock You (σινγκλ)
 Ηνωμένες Πολιτείες (RIAA Certification): 2 x πλατινένιος 
 Ηνωμένο Βασίλειο (BPI Certification): Χρυσός 

Οι μουσικοί των Queen
Οι μουσικοί οι οποίοι ηχογράφησαν το "News of the World" ήταν οι εξής:

 Φρέντι Μέρκιουρι - φωνητικά, πιάνο
 Μπράιαν Μέι - κιθάρα, φωνητικά, μαράκες
 Τζον Ντίκον - μπάσο, κιθάρα
 Ρότζερ Τέιλορ - τύμπανα, κρουστά, φωνητικά, κιθάρα, μπάσο

Παραπομπές

Πηγές
 News of the World - Queen | Songs, Reviews, Credits | AllMusic
 Queen - News of the World (album review ) | Sputnikmusic
 Queen News of the World Album Review | Rolling Stone

Κατηγορία:Δισκογραφία των Queen
Κατηγορία:Άλμπουμ του 1977